Southampton
Southampton (distaget  e saozneg) zo ur gêr vras eus kontelezh Hampshire, en arvor kreisteiz Bro-Saoz. Emañ war-hed 120 km diouzh Londrez ha 30 km diouzh Portsmouth. 

Tost emañ Southampton da dolead New Forest ha ur porzh bras eo. Emañ e goueled ur pleg-mor anvet Southampton Water. Eus ar porzh-se e loc’has ar lestr Titanic e 1912, a-raok mont d'ar strad nepell diouzh an Douar-Nevez.

Emañ kêr Southampton (Southampton City) e-kreiz un tolpad-kêrioù lesanvet Solent City, hag ennañ kêrioù evel Gosport, Fareham, Havant, Eastleigh, Portsmouth ha Southampton. Er gêr hec'h-unan ez eus 239 700 a annezidi (e 2010). En tolpad-kêrioù ez eus ouzhpenn ur milion a annezidi ha gant-se ez eo unan eus toleadoù pobletañ Breizh-Veur. "Sotonian" a reer eus tud Southampton, diwar an anv "So'ton" pe "Soton", ur berradur skrivet a gaver a-wechoù e-lec'h "Southampton" 

Dre ma oa ur porzh a bouez e voe bombezet Southampton meur a wech e-pad an Eil Brezel-bed ha distrujet e voe ul lodenn vras anezhi.

Kêrioù gevellet 

  an Havr-Nevez (Bro-C'hall) abaoe 1973
  Rems-Murr (Alamagn) abaoe 1991
  Kalisz (Polonia)
  Trieste (Italia) abaoe 2002

  Hampton (Virginia) (Stadoù Unanet Amerika)
  Qingdao (Republik Pobl Sina) abaoe 1998
  Busan (Korea ar Su) abaoe 1978

Notennoù

Liammoù diavaez 
 Southampton City Council and CityWeb

Kêrioù Hampshire
Mor Breizh